open-index/open-wikipedia-markdown huggingface dataset:
Sekolah Menengah Sains Kota Tinggi

**Sekolah Menengah Sains Kota Tinggi** (atau nama ringkasnya **SAKTI**) merupakan ahli keluarga Sekolah Berasrama Penuh (SBP) yang ke-34. Terletak di atas satu kawasan seluas 50 ekar. Kira-kira 50 kilometer dari bandar Kota Tinggi menghala ke pusat pelancongan Desaru dan 90 km dari Johor Bahru.

= Sejarah Sekolah =
Kerja-kerja untuk pengukuran tapak sekolah telah dimulakan pada bulan Februari 1994. Pada bulan Mac tahun yang sama kerja-kerja meratakan tapak telah dijalankan.Pada bulan Mei 1994,dimulakan kerja-kerja membina bangunan. Bangunan yang mula-mula didirikan ialah empat blok asrama empat tingkat setiap satu.

Dua blok untuk Asrama Putera dan dua blok untuk puteri, kemudian diikuti pula dengan pembinaan dewan makan, surau, blok pentadbiran dan akademik, dewan, rumah kediaman dan sebagainya.

Keseluruhan projek telah dapat disiapkan pada bulan Julai 1996. Ini semakan kerja-kerja pembinaan mengambil masa dua tahun dua bulan. Majlis penyerahan Bangunan SAKTI kepada Kementerian Pendidikan Malaysia melalui Jabatan Pendidikan Johor oleh JKR KEJORA telah dilangsungkan pada Ogos 1996.Kumpulan pertama tingkatan satu seramai 179 orang telah melapor diri pda 12 Ogos 1996. Pengetua pertama Tn. Hj. Ahmad b. Wagiman dibantu oleh En. Nasuha b. Paiman sebagai Penolong Kanan Akademik dan Tn. Hj. Osman b. Ahmad sebagai Penolong Kanan Hal Ehwal Murid.

## Lagu Sekolah
*sms kota tinggi*

*ia suatu destinasi*

*menjadi pilihan kami*

*untuk terus berbakti*

*sakti nama pilihan*

*menjulang suatu perjuangan*

*untuk menjana wawasan*

*demi bangsa dan watan*

*ilmu bakti kualiti*

*kecemerlangan sahsiah*

*tunggak perjuangan kami*

*kepimpinan patriotisme*

*penggerak semangat sejati*

*duhai putera puteri*

*pada tuhan berserah*

*pendidik nan bestari*

*kejayaan kan terserlah*
Kampung Belukar Luas

**Kampung Belukar Luas** boleh merujuk pada beberapa perkara, antaranya adalah:-
* Kampung Belukar Luas, Kuala Nerang, Kedah
* Kampung Belukar Luas, Pendang, Kedah
Organel

Dalam bidang biologi sel, **organel** ialah salah satu daripada beberapa struktur dengan fungsi khusus yang terapung-apung dalam sitoplasma sel eukariot. Secara sejarah, organel dikenalpastikan melalui penggunaan mikroskop, serta juga melalui penggunaan pemeringkatan sel.

Beberapa organel yang besar mungkin berasal daripada bakteria endosimbion:
* kloroplas
* plastid lain, seperti leukoplas, amiloplas, etioplas, elaioplas, rodoplas, dan kromoplas.
* mitokondrion.

Organel yang lain termasuk:
* akrosom
* sentriol
* silium/flagelum
* retikulum endoplasma 
* glioksisom
* perkakas Golgi
* lisosom
* melanosom
* mitosom
* miofibril
* nukleolus
* nukleus
* parentesom
* peroksisom
* ribosom
* vakuol
* vesikel

Struktur-struktur lain yang berkaitan:
* sitosol
* sistem endomembran
* nukleosom
* mikrotubul
* membran sel

## Lihat juga
* Sel
Demografi Brunei

Penduduk asal Negara Brunei Darussalam adalah orang Melayu dan kaum-kaum bumiputera yang lain seperti Dusun, Tutong, Iban, Murut dan sebagainya. 74% penduduk Brunei adalah berbangsa Melayu, 6% Bumiputera lain, 15% kaum Cina dan 5% pekerja-pekerja asing. Bahasa Melayu yang ditutur di sini ada perbezaan dengan Bahasa Melayu di Semenanjung Malaysia, namun lebih hampir dengan dialek Sarawak dan Sabah. Ia dipanggil "Bahasa Brunei".
Detergen

**Detergen** ialah sebatian, atau campuran sebatian, yang digunakan dalam tugas pembersihan.

Bahan utamanya ialah garam natrium bagi asid organik yang dinamakan asid sulfonik. Asid sulfonik yang digunakan dalam pembuatan detergen merupakan molekul berantai panjang yang mengandungi 12 hingga 18 atom karbon per molekul.

## Lihat juga
* Sabun
Akademi Al-Quran

**AKADEMI al-Quran** atau **AQ** adalah sebuah program realiti TV terbaru yang disiarkan untuk tatapan peminat rancangan TV realiti di Malaysia. Berbeza dengan program realiti TV lain seperti Akademi Fantasia dan Malaysian Idol, format program AQ merupakan format asal dan bukannya diadaptasi atau diambil daripada format luar. Umum sedia maklum, format Akademi Fantasia diambil daripada format rancangan *La Academia* di Mexico, manakala Malaysian Idol pula berdasarkan format *American Idol*.

Termasuk perbezaan paling ketara program AQ berbanding dengan rancangan realiti lain ialah pemilihan pemenang program tersebut pada setiap episod yang ditentukan sepenuhnya oleh tiga orang juri profesional tanpa langsung melibatkan undian sistem pesanan ringkas (SMS).

Program AQ disiarkan selama satu setengah jam pada setiap hari Khamis di saluran TV9, bermula pukul 8.30 malam. Pada beberapa episod pertama AQ, ia dikendalikan oleh pengacara Farah Adeeba Mohd. Ashraf sebelum digandingkan dengan penyanyi utama kumpulan nasyid Raihan, Nazrey Johani sebagai pengacara bersama.

## Latar belakang
Program AQ dimulakan dengan sesi uji bakat di seluruh negara bagi mencari qari dan qariah terbaik untuk ke peringkat akhir yang dibahagikan kepada empat zon iaitu Zon Pertama (Pahang, Terengganu dan Kelantan); Zon Kedua (Kedah, Perlis dan Pulau Pinang) Zon Ketiga (Perak, Wilayah Persekutuan Kuala Lumpur dan Selangor) dan Zon Keempat (Melaka, Johor dan Negeri Sembilan).

Daripada sesi uji bakat itu, seramai 87 peserta terpilih untuk peringkat saringan dan daripada jumlah itu, seramai 12 telah dipilih sebagai finalis program AQ musim pertama.

Siaran sesi uji bakat itu mula menemui penonton TV9 pada 27 April hingga 11 Mei 2006, manakala pertandingan pusingan pertama peringkat akhir berlangsung selama tiga minggu iaitu bermula pada 25 Mei hingga 8 Jun 2006. Episod terakhir program AQ disiarkan pada 27 Julai 2006.

## Finalis AQ 1
* Abdullah Fahmi Abdullah
* Azraie Abdul Haq
* Amirrahman Abas
* Anuar Hasin
* Mohd Shukri Ali
* Sharifah Khasif Fadzilah Syed Mohd Badiuzzaman
## Finalis AQ 2
* Anuar Hasin
* Mohd Hafas Ali
* Mohd Muslim Ali
* Mawardi
* Faizah Panot

## Finalis AQ 3
# Mohd Fakhrul Radhi Khamarudin
# Sharifah Khasif Fadzilah Syed Mohd Badiuzzaman
# Ahmad Tarmizi Abdul Rahman
# Syamsul Abu Hasan Alshaari

## Finalis AQ 4
# Ahmad Tarmizi Ali
# Muhamad Ahmad Zahid
# Yahya Ali
# Husni Ali Hassan

## Ranking
Sama seperti rancangan Mentor, rancangan ini sudah dua kali mengalami kejatuhan penonton sebanyak dua kali apabila bertembung dengan kejohanan bola sepak Piala Dunia pada 2006 dan 2010. Ia merupakan rekod terburuk dari segi bilangan penonton rancangan ini di mana peminat bola sepak khasnya Piala Dunia memilih untuk mengikuti siaran langsung perlawanan berkenaan yang jatuh pada waktu perdana, bukan memilih rancangan ini.

## Rujukan
Rafiah Salim

Datuk **Rafiah Salim** (lahir pada 13 Mei 1947), dilahirkan di Kuala Krai, Kelantan, merupakan wanita pertama dilantik sebagai Naib Canselor Universiti Malaya sejak 1 Mei 2006, menggantikan Prof. Datuk Dr. Hashim Yaacob yang tamat kontrak perkhidmatannya pada 31 Mac 2006.

## Pendidikan

Beliau mendapat pendidikan awal di Kolej Tunku Kurshiah and Victoria Institution.

Tan Sri Rafiah yang juga pemegang sarjana muda dan sarjana undang-undang dari Queen's University of Belfast, United Kingdom mempunyai rekod perkhidmatan yang cemerlang dalam sektor awam dan swasta dan juga di peringkat antarabangsa. Beliau pernah berkhidmat sebagai Penolong Setiausaha Agung bagi Pengurusan Sumber Manusia Pertubuhan Bangsa-Bangsa Bersatu (PBB) dari 1997 hingga 2002, Penolong Gabenor Bank Negara Malaysia (1995-1997) dan juga Pengurus Besar Sumber Manusia Malayan Banking Berhad (1991-1995).

## Pengalaman
Beliau merupakan Pengarah Eksekutif International Centre for Leadership in Finance (ICLIF), pernah berkhidmat sebagai pensyarah, Timbalan Dekan dan Dekan Fakulti Undang-undang Universiti Malaya dari tahun 1974 hingga 1988.
## Pengarah NIEW
Pada 26 Jun 2009, Rafiah Salim dilantik sebagai Pengarah Institut Pengupayaan Wanita bagi Pergerakan Negara-negara Berkecuali (NIEW). Beliau juga rakyat Malaysia pertama yang dipilih memegang jawatan Penolong Setiausaha Agung di Pertubuhan Bangsa-bangsa Bersatu (PBB).

## Rujukan
Randai

**Randai** merupakan persembahan teater etnik Minangkabau, Indonesia yang menggabungkan seni muzik, tarian, drama, nyanyian dan pencak silat. Randai biasanya dipersembahkan bagi upacara tradisi dan perayaan, dan kisah panjang mungkin memakan masa beberapa malam. Ia dipersembahkan sebagai teater dalam bulatan bagi mencapai persamaan dan penyatuan antara penonton dan peserta. Persembahan Randai merupakan gabungan tarian, seni bela diri, tarian rakyat, nyanyian, dan lakonan. Kisah disampaikan melalui lakonan dan nyanyian dan kebanyakannya berasaskan lagenda Minangkabau dan cerita rakyat. 

Randai berasal awal abad ke-20 hasil gabungan seni bela diri tempatan, penceritaan dan tradisi persembahan lain. Lelaki biasanya memainkan peranan kedua-dua watak lelaki dan perempuan dalam cerita, tetapi sejak 1960-an wanita juga turut serta.

## Rujukan

## Bacaan lanjut
*
* Randai, Ditulis oleh perpustakaan pada Sel, 07/22/2008 - 15:16.
NILAM

**NILAM** ialah satu program yang dilaksanakan oleh Kementerian Pendidikan Malaysia untuk menggalakkan pelajar di seluruh Malaysia menanam minat membaca. NILAM ialah kata ringkas untuk Nadi Ilmu Amalan Membaca. Program ini bermula sejak tahun 1999.

## Pautan luar
* https://www.pendidik2u.my/nilam-nadi-ilmu-amalan-membaca/
Surah Al-Ma'idah

**Surah Al-Maa’idah** - (Hidangan) **سورة المائدة** - mempunyai 120 ayat; termasuk golongan dalam surah Madaniyyah. Sekalipun ada ayatnya yang turun di Mekah, namun ayat ini diturunkan selepas Nabi Muhammad s.a.w. berhijrah ke Madinah, iaitu pada waktu haji wadaa'. Surah ini dinamakan Al Maa'idah (hidangan) kerana memuatkan kisah pengikut-pengikut setia Nabi Isa a.s. meminta kepada Nabi Isa a.s. agar Allah menurunkan untuk mereka Al Maa'idah (hidangan makanan) dari langit (ayat 112). Dan dinamakan Al Uqud (perjanjian) kerana kata itu terdapat pada ayat pertama surah ini dimana Allah menyuruh agar hamba-hamba-Nya memenuhi janji mereka terhadap Allah dan perjanjian-perjanjian yang mereka buat sesamanya. Dinamakan juga Al Munqidz (yang menyelamatkan), kerana akhir surat ini mengandungi kisah tentang Nabi Isa a.s. penyelamat pengikut-pengikut setianya daripada azab Allah. 

Isi Kandungan 

1. Keimanan:
Bantahan terhadap orang-orang yang mempertuhankan Nabi Isa a.s. 

2. Hukum-hukum:
Keharusan menunaikan janji; hukum melanggar syiar Allah; makanan yang dihalalkan dan diharamkan; hukum mengahwini ahli kitab; wuduk; tayamum; mandi; hukum membunuh orang; hukum mengacau dan mengganggu keamanan; hukum qisas; hukum melanggar sumpah dan kafaaratnya; hukum memburu binatang pada waktu ihram; hukum persaksian dalam berwasiat. 

3. Kisah-kisah:
Kisah-kisah Nabi Musa a.s. menyuruh kaumnya memasuki Palestin; kisah Habil dan Qabil, kisah-kisah tentang Nabi Isa a.s. 

4. Dan lain-lain:
Keharusan bersifat lemah lembut terhadap sesama mukmin bersikap keras terhadap orang-orang kafir; penyempurnaan Agama Islam pada zaman Nabi Muhammad s.a.w.; keharusan bersikap jujur dan berlaku adil; sikap dalam menghadapi berita-berita bohong; akibat berkawan rapat dengan orang yang bukan muslim; kutukan Allah terhadap orang-orang Yahudi, kewajipan rasul hanya menyampaikan agama; sikap Yahudi dan Nasrani terhadap orang Islam; Kaabah panduan hidup manusia; peringatan Allah supaya meninggalkan amalan Arab jahiliyah; larangan-larangan terhadap pertanyaan-pertanyaan yang mengakibatkan kesempitan dalam agama.

## Pautan luar
* Surah Al-Ma'idah // QuranAcademy.org
Surah Al-An’aam

**Surah Al An'aam** - (Binatang Ternakan) **سورة الأنعام** - yang mempunyai 165 ayat. Surah ini termasuk dalam golongan surah Makkiyah kerana hampir keseluruhan ayat-ayat-Nya diturunkan di Makkah sebelum hijrah. Dinamakan Al-An'aam kerana di dalamnya disebut  An'aam dalam hubungan dengan adat-istiadat kaum musyrikin yang menurut mereka binatang-binatang ternak itu dapat dipergunakan untuk mendekatkan diri kepada tuhan mereka. Juga dalam surah ini disebutkan hukum-hukum yang berkenaan dengan binatang ternak itu. 

Isi kandungannya: 

1. **Keimanan**:
Bukti-bukti keesaan Allah SWT serta kesempurnaan sifat-sifatNya; kebenaran kenabian Nabi Muhammad SAW; penyaksian Allah atas kenabian Ibrahim, Ishaq, Ya'qub, Nuh, Daud, Sulaiman, Ayyub, Yusuf, Musa, Harun, Zakaria, Yahya, 'Isa, Ilayas, Alyasa', Yunus dan Luth; penegasan tentang adanya risalah dan wahyu serta hari pembalasan dan hari kebangkitan, kepalsuan kepercayaan orang-orang musyrik dan keingkaran mereka terhadap hari kiamat. 

2. **Hukum-hukum**:
Larangan mengikuti adat istiadat yang dibuat-buat oleh kaum Jahiliyah; makanan yang halal dan yang haram; wasiat yang sepuluh dari Al Quran, tentang tauhid keadilan dan hukum-hukum; larangan mencaci maki berhala orang musyrik karena mereka akan membalas dengan mencaci maki Allah. 

3. **Kisah-kisah**:
Kisah umat-umat yang menentang rasul-rasul; kisah pengalaman Nabi Muhammad SAW dan para nabi pada umumnya; cerita Nabi Ibrahim a.s. membimbing kaumnya kepada tauhid. 

4. Dan lain-lain:
Sikap keras kepala kaum musyrikin, cara seorang nabi memimpin umatnya; bidang-bidang kerasulan dan tugas rasul-rasul; tantangan kaum musyrikin untuk melemahkan rasul; kepercayaan orang-orang musyrik terhadap jin, syaitan dan malaikat; beberapa prinsip keagamaan dan kemasyarakatan; nilai hidup duniawi.

## Pautan luar
Dengar bacaan di sini
Surah Al-Masad

**Surah Al-Masad** () adalah surat ke-111 dalam Al-Quran. Surat ini terdiri atas 5 ayat, termasuk golongan surah Makkiyah, diturunkan sesudah Surah Al-Fatḥ. Nama Al-Lahab diambil dari kata Al-Lahab yang terdapat pada ayat ketiga surat ini yang ertinya gejolak api, dan merujuk pada Abu Lahab. 

Surah ini diturunkan selepas Nabi Muḥammad s.a.w. memulakan dakwah secara terbuka kepada semua penduduk Makkah dengan memanggil mereka berhimpun di Bukit Safa, sekitar tahun 613 M. Abu Lahab dengan segera mengutuk baginda.

## Isi kandungan
Cerita Abu Lahab dan isterinya, Ummu Jamil yang menentang Nabi Muhammad s.a.w. Keduanya akan celaka dan masuk neraka. Harta Abu Lahab, tidak berguna untuk keselamatannya demikian pula segala usaha-usahanya yang dilakukan di dunia dan dia bersama isterinya akan binasa di dalam neraka selama-lamanya.

## Terjemahan ayat

# تَبَّتْ يَدَا أَبِي لَهَبٍ وَتَبَّ Binasalah kedua-dua tangan Abu lahab, dan binasalah ia bersama!
# مَا أَغْنَى عَنْهُ مَالُهُ وَمَا كَسَبَ Hartanya dan segala yang diusahakannya, tidak dapat menolongnya.
# سَيَصْلَى نَارًا ذَاتَ لَهَبٍ Ia akan menderita bakaran api neraka yang marak menjulang.
# وَامْرَأَتُهُ حَمَّالَةَ الْحَطَبِ Dan juga isterinya, seorang perempuan pemunggah kayu api. -
# فِي جِيدِهَا حَبْلٌ مِنْ مَسَدٍ Di lehernya sejenis tali, dari tali-tali yang dipintal.

## Rujukan

## Pautan luar
* Dengar bacaan di alquran.cz.cc
UNIVAC

Syarikat **UNIVAC** bermula sebagai bahagian komputer Remington Rand. UNIVAC merupakan kependekan *UNIVersal Automatic Computer*. Syarikat ini ini telah dibeli oleh dan bergabung dengan beberapa syarikat lain, jenama UNIVAC kini adalah milik Unisys.

## Model
* UNIVAC I ialah komputer pertama yang digunakan secara komersil di AS. Ia direka bentuk oleh J. Presper Eckert dan John Mauchly, mereka juga merupakan orang yang bertanggungjawab dalam pembinaan ENIAC. UNIVAC diberikan kepada Jabatan Pembanci Amerika Syarikat (*the United States Census Bureau*) pada 31 Mac 1952 dan digunakan buat pertama kali pada 14 Jun tahun tersebut. Ia telah meramalkan kemenangan presiden Amerika pada masa itu iaitu Presiden Eisenhower hanya dengan menggunakan 1% sampel populasi rakyat Amerika pada masa itu.
** UNIVAC II dan UNIVAC III

* Komputer tiub vakum UNIVAC 110x

* Siri UNIVAC 1100/2200

## Pautan luar
*   Memories
COBOL

**COBOL** (*COmmon Business Oriented Language*) merupakan bahasa pengaturcaraan generasi ketiga. Ia dibina oleh Jabatan Pertahanan Amerika Syarikat tetapi di gunakan dalam bidang perniagaan, kewangan, dan pentadbiran untuk mana-mana syarikat dan untuk kerajaan.

Piawai COBOL 2000 kini memasukkan sokongan untuk pengaturcaraan berorientasikan objek dan ciri-ciri bahasa moden lain.

Antara kebaikan bahasa pengatucaraan ini ialah ia dapat digunakan oleh komputer yang berlainan jenis contohnya seperti Windows atau Macintosh dan banyak lagi. Ia mudah di baca dan mampu memproses fail-fail yang besar.

## Sejarah
COBOL dibina pada 1959 oleh satu badan yang dikenali sebagai *The Short Range Committee* di Pentagon pada 28 dan 29 Mei 1959. Idea untuk COBOL dipelopori oleh En Charles Phillips dari Jabatan Pertahanan Amerika Syarikat.

Jawatan kuasa ini disertai oleh 6 syarikat komputer pada masa itu iaitu Burroughs Corporation, IBM, Minneapolis-Honeywell (Honeywell Labs), RCA, Sperry Rand, dan Sylvania Electric Products dan 3 badan kerajaan iaitu
Tentera Udara Amerika Syarikat, *David Taylor Model Basin*, dan *National Bureau of Standards* yang dikenali pada masa ini sebagai NIST.

## Program "Indahnya Dunia"

        IDENTIFICATION DIVISION.
          Program-Id. Indah-Dunia.
       *
        ENVIRONMENT DIVISION.
       *
        DATA DIVISION.
       *
        PROCEDURE DIVISION.
        Para1.
            DISPLAY "Indahnya dunia!".
       *
            Stop Run.

## Pautan luar
*  Ensiklokamus Teknologi Maklumat: COBOL secara ringkas
*  Komuniti COBOL
Penyepaduan skala kecil

**Penyepaduan skala kecil** atau *small-scale integration* (SSI) ialah bentuk litar bersepadu yang pertama, dan memiliki cuma beberapa puluh transistor. SSI juga mempunyai komponen-komponen lain seperti diod, pemuat dan perintang.

SSI ini amat penting dalam projek-projek angkasa lepas yang pertama. Kedua-dua peluru berpandu Minuteman dan program Apollo memerlukan komputer digital untuk berfungsi dengan cekap. Disebabkan teknologi ini, pihak tentera Amerika berupaya membina peluru berpandu jenis Minuteman secara berlambak (*mass-production*).

Disebabkan terlaksananya projek-projek sedemikian, hasil jualan litar-litar ini telah naik dengan mendadak disebabkan projek-projek ini yang memerlukan terlalu banyak transistor jenis ini.

Disebabkan oleh faktor ini juga, transistor-transistor tersebut yang pada lazimnya dijual pada harga $1000/litar (dalam dolar 1960) dijual pada harga $25/litar (dalam dolar 1963) kepada orang ramai. Ini membolehkan litar SSI mula digunakan dalam barangan pengguna.
Surah An-Nisaa’

**Surah An-Nisaa' ** - (Perempuan) **سورة النساء** - mengandungi 176 ayat itu merupakan surah Madaniyyah yang terpanjang selepas surah Al Baqarah. Dinamakan An Nisaa' kerana dalam surah ini banyak dibicarakan hal-hal yang berhubung wanita serta merupakan surah yang paling banyak membicarakan mengenainya jika dibanding dengan surah-surah yang lain. Surah yang lain banyak juga  membicarakan tentang hal wanita seperti Surah At-Talaq. Dalam hubungan ini, kebiasaannya disebut surah An Nisaa' dengan sebutan: Surah An Nisaa' Al Kubraa (surah An Nisaa' yang besar), sedangkan surah At-Talaq disebut dengan sebutan: Surah An Nisaa' Ash Shughraa (surah An Nisaa' yang kecil). 

Isi Kandungan: 

1. Keimanan:
Syirik (dosa yang paling besar); akibat kekafiran pada masa hadapan. 

2. Hukum-hukum:
Kewajipan para wali; hukum poligami; mas kahwin; memakan harta anak yatim dan orang-orang yang tak dapat mengurus hartanya; hukum warisan; perbuatan-perbuatan keji dan hukumannya, wanita-wanita yang haram dikahwini; hukum-hukum mengahwini budak perempuan; larangan memakan harta secara batil; hukum syiqaq dan nusyuq; kesucian lahir batin dalam sembahyang; hukum suaka; hukum membunuh seorang Islam; solat khauf; larangan melontarkan ucapan-ucapan buruk; masalah pusaka kalalah. 

3. Kisah-kisah:
Kisah-kisah tentang Nabi Musa a.s. dan pengikut-pengikutnya. 

4. Dan lain-lain:
Asal manusia adalah satu; keharusan menjauhi adab-adab pada zaman jahiliyah dalam perlakuan mereka terhadap wanita; adab bergaul dengan isteri; hak seseorang sesuai dengan kewajipannya; perlakuan ahli kitab terhadap kitab-kitab yang diturunkan kepadanya; dasar-dasar pemerintahan; cara mengadili perkara; keharusan membuat penyiapan terhadap musuh; sikap-sikap orang munafik dalam menghadapi peperangan; berperang di jalan Alllah adalah kewajipan setiap mukallaf; adab dalam peperangan; cara menghadapi orang-orang munafik; darjat orang-orang yang berjihad.

## Pautan luar
* Surah An-Nisaa’ // QuranAcademy.org
Penyepaduan skala sangat besar

**Penyepaduan skala sangat besar** atau *very large-scale integration* (VLSI) merupakan langkah terakhir dalam proses pembangunan litar bersepadu. Bermula pada 1980-an dan masih berterusan sehingga kini, litar jenis ini boleh menempatkan beratus ribu transistor dalam satu litar. Pada fasa-fasa terakhir ia telah mampu menempatkan hampir sejuta transitor dalam satu litar.

Buat kali pertama ia dapat menjadi kenyataan untuk menempatkan CPU yang pada satu ketika dahulu sebesar almari ke dalam hanya satu cip yang kecil atau dikenali sebagai mikropemproses.

Pada tahun 1986, cip RAM satu megabit tercipta yang mengandungi 1 juta transistor terhasil. Cip mikropemroses yang dihasilkn pada tahun 1994 pula telah mempunyai lebih dari 3 juta transistor. Kini pada 2007, sebuah cip mampu memiliki satu bilion transistor ingatan.

## Penyepaduan skala ultrabesar
Untuk menunjukkan perkembangan kekompleksan litar bersepadu, nama **penyepaduan skala ultrabesar** atau *ultra-large scale integration* (ULSI) diberikan kepada litar yang mampu mengambil lebih sejuta transistor, meskipun dari segi kuantitatif dan kualitatifnya ia masih dalam tahap yang sama dengan VLSI. Oleh itu, istilah ini jarang digunakan.
Penyepaduan skala wafer

**Penyepaduan skala wafer** atau *wafer-scale integration* (WSI) ialah satu sistem pembinaan rangkaian litar bersepadu yang sangat besar yang menggunakan seluruh wafer silikon untuk menghasilkan satu "cip super". Melalui gabungan saiz besar dan pengurangan pebungkusan, WSI boleh mengurangkan kos sesetengah sistem secara dramatik, terutamanya superkomputer selari besar-besaran.

Bagaimanapun, WSI gagal dalam pemasarannya secara komersil disebabkan oleh masalah kecacatan dalam penghasilannya (*defect-free manufacturability problems*).
Sistem-atas-cip

**Sistem-atas-cip** (*system-on-a-chip*, SoC) merujuk kepada penyepaduan semua komponen komputer atau sistem elektronik lain ke dalam satu litar bersepadu (cip). Ia mungkin mengandungi isyarat digital, analog, bercampur, dan kerap kali fungsi frekuensi radio &ndash; semuanya di atas satu cip. Penggunaan tipikal SOC adalah dalam bidang sistem terbenam.

## Struktur
Sistem-atas-cip tipikal terdiri dari:
* Satu atau lebih teras mikropengawal, mikropemproses atau DSP.
* Blok ingatan seperti ROM, RAM, EEPROM dan ingatan kilat.
* Sumber pemasaan seperti pengayun dan gelung terkunci fasa.
* Persisian seperti pemasa-pembilang, pemasa masa-nyata dan penjana kuasa-ketika-set semula.
* Antara muka luaran (piawai industri) seperti USB, FireWire, Ethernet, USART dan SPI.
* Antara muka analog seperti ADC dan DAC.
* Litar pengatur voltan dan pengurusan kuasa.
Fortran

**Fortran** (juga **FORTRAN**) merupakan satu bahasa pengaturcaraan pelbagai guna yang dihasilkan pada tahun 1950-an. Ia digunakan untuk tujuan umum, pemproseduran, penghasilan bahasa pengaturcara yang asas/umum (*imperative programming language*), yang amat sesuai digunakan dalam pengiraan dan untuk bidang sains. Ia masih digunakan meskipun telah lebih setengah abad dalam bidang saintifik, matematik dan kejuruteraan.

FORTRAN merupakan singkatan kata yang diambil sempena nama asalnya, *The IBM Mathematical *'For**mula **Tran*'slating System*. 

Dengan peredaran masa, ia telah berubah-ubah dari pelbagai versi yang telah di kemas kinikan yang antaranya ialah;
* FORTRAN II
* FORTRAN IV
* FORTRAN 66
* FORTRAN 77
* Fortran 90
* Fortran 95
* Fortran 2000
* Fortran 2003
* Fortran 2008
EDVAC

**EDVAC** (*Electronic Discrete Variable Automatic Computer*) merupakan salah satu komputer elektronik yang pertama di dunia, ia menggunakan sistem binari berbanding sistem desimal yang digunakan oleh ENIAC.

## Sejarah projek
Reka bentuk bagi EDVAC telah lama wujud, malah sebelum komputer jenis ENIAC mula beroperasi. EDVAC dicipta untuk tujuan menyelesaikan masalah yang terdapat pada ENIAC. EDVAC dicipta  En. John von Neumann bagi pihak tentera Amerika Syarikat.

Pada mula peruntukan yang di berikan untuk membina EDVAC ialah $100,000, tetapi malangnya kos pembiayaan projek tersebut telah mencecah sehingga lima kali ganda peruntukan yang sebenar iaitu $500,000. Ia dibina di *The Moore School of Electrical Engineering*  dan dihantarkan kepada BRL Computing Laboratory di Aberdeen Proving Ground pada Ogos 1949.

Secara umum komponen-komponen yang membina EDVAC ialah seperti berikut;
* Pita perakam magnetik
* Unit pengawalan dengan osiliskop.
* 6,000 tiub vakum
* 12,000 diod yang menggunakan jumlah tenaga sebanyak 56 kW.
* Pemasa (*Timer*)
* 3 tangki simpanan sementara yang memegang satu ayat
* satu unit peralatan dispatch yang menerima arahan dari pengawal dan ingatan yang akan menyampaikan arahan tersebut ke unit yang lain.
* satu unit pemprosesan data (*computational unit*) yang mampu melakukan operasi matematik (*arithmetic*).
Agama Wetu Telu

**Wetu Telu** (Tiga Kehidupan) adalah sebuah agama yang hanya didapati di Lombok, Indonesia dan hanya berkhusus di bahagian utara di wilayah Bayan. Ia merupakan sebuah adaptasi agama Islam yang dicampuraduk dengan kepercayaan animisme dan Hindu Bali. Salah satu kepercayaan mereka adalah pemujaan kaum leluhur atau *ancestor worship*. Amalan Islam mereka berlainan daripada yang ortodoks seperti bersembahyang tiga kali sehari dan tidak lima kali sehari, dan berpuasa pada bulan Ramadhan selama tiga hari. Perayaan paling penting dalam kalendar Wetu Telu adalah Maulidur Rasul. 

Tempat ibadah mereka dikenali sebagai masjid adat dan berbeda dengan masjid yang lain kerana ia hanya digunakan tiga kali setahun: sempena Aidilfitri, Aidiladha dan Maulidur Rasul. Mereka juga tidak bersembahyang di masjid kerana mereka percaya bahawa sembahyang yang dilakukan oleh ketua agama mereka yang dipanggil *pemangku adat* sudah memadai. Amalan mereka yang lain termasuk mengambil bahagian dalam upacara *Nyiu* yang berlangsung 1000 hari setelah meninggalnya seorang kaum keluarga. Dalam upacara ini mereka akan menyembahkan barang-barang keperluan seperti pakaian, berus gigi, makanan dan tilam supaya rohnya akan lebih bahagia di syurga. Walaupun amalan dan kepercayaan mereka bercanggah dari ajaran Islam yang sebenar, mereka masih menganggap diri mereka sebagai Muslim.

Gunung Rinjani, sebuah gunung berapi yang terdapat di Lombok, dipercayai merupakan tempat kediaman Tuhan dan leluhur mereka. Kuil Pura Lingsar di tengah Lombok memiliki keistimewaan yang unik kerana ia merupakan tempat ibadah penganut Hindu Bali dan Wetu Telu. Di Bayan terdapat sebuah masjid adat yang paling tua dan juga merupakan pusat agama Wetu Telu.   

## Rujukan
* Teropong: Gaung Grantung di Barong Bira 
* From Ancestor Worship to Monotheism: Politics of Religion in Lombok 
* Wetu Telu: A very different brand of Islam in Lombok
Saint-Dié-des-Vosges

**Saint-Dié-des-Vosges** (biasa dipanggil dengan mudah sebagai **Saint-Dié**) ialah sebuah bandar di daerah pentadbiran Vosges, Perancis timur laut. Terletak 38 batu di timur laut Epinal melalui kereta api, Saint-Dié bertempat di Sungai Meurthe dalam sebuah lembangan yang dikelilingi oleh bukit-bukau berhutan tebal.  

Sebahagian besar Saint-Dié dibina daripada batu pasir merah dan disusun atur dalam gaya tetap selepas kebakaran bandar ini pada tahun 1757. Katedral bandar ini mempunyai ruang ibu seni bina Romanesque abad ke-12 dan koir Goth; pintu gerbang yang dibina daripada batu merah telah wujud sejak abad ke-18. Serambi gereja (abad ke-13) ini mengandungi sebuah mimbar batu yang bersambung dengan Petite-Eglise atau Notre-Dame. Petite-Eglise merupakan contoh seni bina Romanesque abad ke-12 yang telah dikekalkan dengan baik. 

Dewan bandar raya Saint-Dié mengandungi teater, perpustakaan dengan beberapa manuskrip yang bernilai, dan muzium, serta sebuah tugu peringatan oleh Merci untuk Jules Ferry yang dilahirkan di bandar ini pada tahun 1832.

## Sejarah
1507 : *Universalis Cosmographia * (Martin Waldseemüller)

## Geografi
* Keluasan : 46,15 km2
* Penduduk : 22,569
* Kepadatan : 489/km2

## Budaya
* *Castellum* celtique
* Cathédrale (gereja besar)
* Gereja Saint-Martin
* Usine Claude et Duval (arkitek Le Corbusier)

## Pendidikan
Institut universitaire de technologie (Universiti) :
* Elektronik
* Teknologi maklumat

## Pautan luar
*  Bandar
*  Universiti
Keperibadian

**Personaliti** atau **keperibadian** merupakan satu cabang psikologi yang mengkaji keperibadian dan proses individu lain yang menjadikan kita manusia. Antara definisi yang lain merujuk kepada sesuatu kualiti atau keadaan yang terdapat atau sedia wujud di dalam seseorang individu untuk individu tersebut menggelar dirinya sebagai seorang insan.

Personaliti ini merangkumi satu penyusunan di antara faktor-faktor seperti biologi, psikologi dan sosiologi. Untuk proses pergaulan (sosialisasi) berlaku, seseorang itu haruslah mempunyai personaliti.

## Apakah itu personaliti?
Dalam psikologi, *personaliti* ditakrifkan sebagai himpunan pola emosi, pemikiran dan perlakuan yang unik untuk seseorang dan tekal dengan masa.
Personaliti juga berkait rapat dengan tindak-tanduk seseorang seseorang yang ingin menzahirkan ciri- ciri kawalan emosi dan pemikiran. Personaliti memainkan peranan penting seseorang daripada sudut pandangan luaran memainkan karektor diri. Sehubungan itu, satu daripada penyelidikan menjelaskan rupa diri dapat diukur dari dalam dan boleh dizahirkan pada luaran.

## Teori psikologi
* '''Teori Personaliti Popular:'''
** '''Carl Jung's Psychological Types''' - Pengenalan kepada Jungian Types
** '''Enneagram of Personality''' - Teori Enneagram
** '''DISC Personality Model''' - Model DISC
** '''Alat Ujian Psikologi Lain:'''
*** '''Minnesota Multiphasic Personality Inventory (MMPI)''' - Ujian MMPI
*** '''Hogan Personality Inventory (HPI)''' - Inventori Personaliti Hogan
** '''Teori Personaliti dan Motivasi:'''
*** '''Maslow's Hierarchy of Needs''' - Piramid Maslow
*** '''The Big Five Personality Traits''' - Model Lima Faktor
** '''Teori Terkini:'''
*** '''HEXACO Personality Model''' - Model Personaliti HEXACO
*** '''Positive Psychology''' - Psikologi Positif
*** '''Ujian Personaliti Biometrik STIFIn''' - Farid Poniman
** 
*

## Rujukan dan bacaan lanjut
* Kuiz/ujian personaliti (dan informasi ilmiah berkaitan) dalam Bahasa Melayu daripada inisiatif TeechConsult.
Gula

**Gula** (; pinjaman  *gula*, *guḍa*) atau **sakar** (pinjaman ) ialah satu istilah bagi sekelas kristal karbohidrat yang boleh dimakan terutamanya sukrosa, laktosa, dan fruktosa dicirikan oleh suatu rasa manis. Dalam konteks pemakanan, gula kebanyakan dirujuk hampir-hampir ekslusif kepada sukrosa, yang utamanya datang dari gula tebu dan gula bit. Gula lain digunakan di dalam industri penyediaan makanan, tetapi biasanya diketahui oleh nama-nama yang lebih spesifik seperti glukosa, fruktosa atau gula buah, air gula jagung fruktosa tinggi, dll. Ia selalunya datang dalam bentuk ketulan kiub (yakni "gula buku" atau "gula potong") atau pernah dahulu sebelum abad ke-19 timbunan keruncut (yakni "gula jantung" kerana pangkalnya yang berbentuk jantung).

Pada masa kini, Brazil mempunyai penghasilan gula per kapita paling banyak. Manusia secara keseluruhannya mengambil berat 24 kg setiap tahun: warga di benua-benua Amerika Utara dan Selatan mengambil lebih 50 kg paling banyak manakala warga benua Afrika hanya mengambil bawah 20 kg gula.

## Sifat kimia
Gula jika dipanaskan haba akan mengurai lalu bertindak balas melepaskan sebatian meruap seperti asetil serta menampakkan tekstur unik, fenomena ini disebut sebagai pengkaramelan.

## Jenis gula
### Monosakarida

Monosakarida atau gula ringkas menyimpan tenaga yang boleh digunakan oleh sel-sel biologi. Gula ini mempunyai satu molekul sahaja.
* Glukosa terdapat dalam dekstrosa dan gula darah.
* Fruktosa atau levulosa terdapat dalam gula buah.
* Galaktosa terdapat dalam susu.

### Disakarida
Disakarida merupakan dua molekul yang diikat melalui pemeluwapan:
* Sukrosa yang terdapat dalam gula pasir merupakan gabungan satu molekul glukosa dengan satu molekul fruktosa.
* Laktosa yang terdapat dalam gula susu merupakan gabungan molekul glukosa dengan molekul galaktosa.
* Maltosa yang terdapat dalam gula malt merupakan gabungan dua molekul glukosa..

## Penghasilan

## Kesan terhadap kesihatan

Pada 2003, Pertubuhan Kesihatan Sedunia dalam suatu laporan teknikal mengemukakan bukti hubungan peminuman air bergula (termasuk jus buah) dengan kebuncitan disebabkan pertambahan tenaga perlu yang diambil: gula sendirinya bukan penyebabk kegemukan tetapi mampu mendorong kepada tabitan pemakanan tidak sihat jika diambil secara berlebihan. Metaanalisis lanjut juga menunjukkan bahawa pengambilan berlebihan minuman dimaniskan gula meningkatkan risiko kencing manis tahap 2 dan sindrom metabolik pada kedua-dua lingkungan anak-anak dan dewasa.

Gula turut menjejaskan kesihatan gigi kerana kerosakan yang boleh disebabkan pemakanan gula yang berlebihan.

## Lihat juga
*Karbohidrat
* Gula Melaka/gula merah
* Gula hangus
* Gula-gula

## Rujukan

## Pautan luar
* Pecahkan monopoli kilang gula?
MTV Mandarin

**MTV Mandarin** adalah saluran muzik 24 jam yang menyiarkan program muzik Cina dan antarabangsa yang dimiliki oleh Paramount Networks EMEAA. Salah satu daripada tiga saluran MTV Asia bersama dengan MTV Asia dan MTV India. MTV Mandarin mempunyai dua feed yang berbeza. Saluran ini disiarkan di China, Taiwan, Hong Kong, Singapura, Malaysia dan Indonesia.

MTV Mandarin menawarkan pelbagai klip video, temu ramah, berita, gosip, perkembangan terbaru artis, album serta konsert artis-artis berbahasa Mandarin yang dipancarkan dari Taiwan. Ia ditawarkan selama 24 jam sehari.

## Saluran operasi
* MTV Taiwan - berpusat di Taipei
* MTV China - berpusat di Beijing dan Hongkong

## VJ sekarang
* George Chang
* Andy Chen
* Emma
* Stacy Hsu
* Sammy Hu
* Katherine
* Linda Liao
* Meimei
* Tony

## Lihat juga
* MTV
* MTV Asia

## Pautan Luar
* MTV China 
* MTV Taiwan
Kota Mataram

**Mataram** adalah sebuah bandar di sebelah barat pulau Lombok, Indonesia. Ia juga merupakan ibu kota dan bandar terbesar provinsi Nusa Tenggara Barat.

Tiga bandar yang berasingan membentuk kawasan Mataram; dari barat ke kiri, bandar Ampenan, Mataram dan Cakranegara. Bandar-bandar ini berlainan tetapi ditadbir bersama. Ampenan adalah sebuah bandar pelabuhan, Mataram pula pusat kerajaan sementara Cakranegara adalah pusat perniagaan pulau itu.
SETTV

**SETTV** merupakan salah satu saluran yang terdapat di dalam saluran televisen berbayar kedua di Malaysia, MiTV. Saluran ini terdapat dalam saluran 20 MiTV. SETTV merupakan saluran yang amat popular di taiwan.

Saluran ini menawarkan pelbagai rancangan menarik dalam bahasa Hokkien dan bahasa Mandarin seperti drama, kuiz, dan sebagainya.

## Lihat juga
*SETI Channel
*Sanlih E-Television
## Pautan Luar

* http://www.seti.com.tw/
Mactv

**MACTV** (singkatan: **Taiwan Macroview Television**; ) merupakan salah satu saluran televisyen satelit Taiwan yang menyiarkan kepada seluruh dunia.

Saluran ini menawarkan pelbagai rancangan menarik dalam bahasa Minnan, Hakka, Kantonis, Mandarin, dan bahasa Inggeris seperti drama, perkembangan berita dalam dan luar negara, ekonomi, kuiz, rancangan kanak-kanak, seni, dan budaya masyarakat Taiwan dan sebagainya.

## Pautan luar

* Laman rasmi MACTV
MASTV

**Macau Asia Satellite Television** (**MASTV**; ) merupakan saluran berbahasa Mandarin dan Kantonis adalah merupakan salah satu saluran di dalam sebuah stesen satelit Makau. Saluran ini juga ditawarkan oleh stesen berbayar kedua Malaysia, MiTV dalam saluran 28.

Saluran ini menawarkan pelbagai drama bersiri dari serata Asia kepada penontonnya.
Television Southern

**Guangdong Southern TV** (**TVS**; ) merupakan saluran 24 jam yang terkenal di sebuah wilayah di Guangdong, China. Kebanyakkan rancangannya adalah dalam bahasa Kantonis. Di Malaysia, saluran ini dahulunya ditawarkan dalam saluran 30, MiTV.

Saluran ini menawarkan pelbagai rancangan dan program yang unik seperti dokumentari, temu ramah, bual bicara,rancangan kembara, gosip, berita, kesihatan, dan opera Cina.

## Pautan Luar

* http://www.tvscn.com/en/
Fujian SETV

**Fujian SETV** () merupakan stesen televisyen yang ketiga terbaik dalam reputasinya di China. Saluran ini amat terkenal di Fujian, China. Saluran ini menggunakan tiga bahasa iaitu bahasa Inggeris, Mandarin, dan Hakka. Saluran ini ditawarkan oleh stesen berbayar kedua Malaysia, MiTV dalam saluran 31.

Program yang terdapat dalam saluran ini ialah drama, rancangan permainan, berita, program hiburan, dan variasi.
TVCi

TVCi mnawarkan program-program dari negara China, Hong Kong, Asia dan Malaysia.Ia menawarkan pelbagai program menarik untuk masyarakat Cina.Saluran ini ditawarkan oleh stesen berbayar kedua Malaysia, MiTV dalam saluran 32.

## Alamat

* Suite E-06-21 Plaza Mont Kiara, 2 Jalan Kiara, Mont Kiara, 50480 Kuala Lumpur, Malaysia.

## Pautan Luar

* http://www.tvc.com.my/
Campa

**Kerajaan Champa** (Cam: ꨌꩌꨛꨩ; ; ;  占婆 atau  占城 dalam rekod Hán Việt) atau **Cepa** () merupakan kerajaan bangsa Cham yang merangkumi kawasan tengah dan selatan Vietnam moden antara abad ke-7 hingga 1832.

Kerajaan Champa ditadbir oleh 14 dinasti. Nama Champa telah wujud sejak 658M dalam satu prasasti Sanskrit yang dijumpai di selatan Vietnam Tengah sekarang. Mengikut sumber Sanskrit, Champa diterajui Bhadravarnom. Kerajaan Champa mendapat pengaruh China pada akhir kurun ke-13 dan pengaruh ini telah lenyap pada kurun ke-15. Kerajaan ini telah diasaskan oleh Chu Lien. Pelabuhan terkenalnya, Inderapura dan terdapat pegawai pemungut cukai dalam pentadbirannya. Kerajaan Champa
dipengaruhi agama Hindu.

Rekod terawal tentang negara kaum yang didirikan oleh kaum Cam, terdapat dalam manuskrip-manuskrip China yang dicatat oleh dua orang wakil Maharaja Wu, bernama Kang Thai dan Zhu Ying, bertarikh pertengahan abad ke-3 Masihi. Rekod itu adalah keterangan tentang Kerajaan Funan dan dinyatakan bahawa 'Kerajaan Funan terletak lebih dari 3000 li3 ke barat Negara Lin Yi'.

Kerajaan ini yang di gelar oleh pengkaji sejarah sebagai Campa dikenali di kalangan orang China sebagai Lin Yi (yang Bermakna 'hutan yang penuh dengan keganasan'); dan Lâm Ấp, Hoàn Vương, dan Chiêm Thành oleh orang-orang Vietnam. Adalah dipercayai bahawa kerajaan ini wujud semenjak tahun 192M di bawah pemerintahan raja Hindu bernama Sri Mara. Pengkaji sejarah menganggap Lin Yi yang dikenali juga sebagai Indrapura atau Angadvipa, sebagai negara Campa yang terawal.

## Pengaruh Islam di Champa
Selepas tewas kepada Vietnam yang menyebabkan kejatuhan kota Vijaya pada tahun 1471. Sultan pertama yang memerintah Campa yang berpusat di Panduranga ini ialah Sultan Abu Abdullah atau Wan Bo Tri-Tri yang menggantikan bapak mertuanya. Beliau ialah putera Aria Gajah Mada atau Ali Nurul Alam, Perdana Menteri Majapahit II (Kelantan)http://www.royalark.net/Malaysia/kelant2.htm.

## Kemasyhuran
Zaman kemasyuharan Campa bermula di bawah pemerintahan Che Bong Nga. Beliau berjaya mengatasi ancaman Dai Viet dan meluaskan empayar Campa ke Wilayah Dai Viet hingga Lembah Sungai Merah. Serangan Campa ke wilayah Dai Viet berjaya membunuh Raja Tran Due Tong, pemerintah Dai Viet.Pemerintahan beliau dapat pengiktirafan dari pada Dinasti Ming pada tahun 1369.

## Rujukan

; Sumber
* 
*
CCTV-4

**CCTV-4** Chinese International Channel merupakan sebuah saluran televisyen percuma dan berbayar yang terdapat dalam stesen penyiaran CCTV milik kerajaan negara China. Ia merupakan salah satu daripada enam saluran CCTV yang disiarkan di luar Republik Rakyat China.

CCTV-4 menawarkan pelbagai rancangan menarik kepada penonton seperti berita, hiburan, pendidikan, sukan dan dokumentari dalam Bahasa Mandarin.

## Sejarah
CCTV-4 dilancarkan secara rasmi pada 1 Oktober 1992 dengan masa siaran dari jam 8:30am hingga 12:10am waktu Beijing.

Rancangan CCTV-4 pada mulanya terdiri daripada campuran rancangan Bahasa Inggeris dan Mandarin. Siaran berbahasa Inggeris berhenti dengan pelancaran CCTV-9 pada bulan September 2000. Sesetengah program CCTV-4 juga disiarkan di bahasa Kantonis sehingga 2000.

Pada 1 November 1994, CCTV News digantikan oleh "China News".

Pada 1 Januari 1995, saluran tersebut memperluaskan liputan antarabangsa dengan melancarkan siaran melalui satelit. Pada masa yang sama, saluran itu disemak semula dan program disiarkan dalam bahasa Mandarin, Kantonis dan Bahasa Inggeris, dan mula ditayangkan 24 jam sehari.

Pada tahun 2007, saluran itu terbahagi kepada tiga edisi benua dan tiga edisi negara:

* *CCTV-4 Asia*.
* *CCTV-4 Europe*.
* *CCTV-4 America*.

### Pergantian nombor di Astro Malaysia
Berikut ini adalah perubahan nombor yang ada di CCTV-4:

Pada tanggal 31 Ogos 2006, CCTV-4 dapat boleh disaksikan melalui Astro di saluran 28 kerana dalam bertetapan menyambut Hari Kebangsaan ke-49.

Pada tanggal 1 Oktober 2007, CCTV-4 akan diubah nombor memperkenalkan menjadi 3 digit iaitu 334.

Pada tanggal 12 Disember 2019, CCTV-4 dapat boleh disaksikan melalui Astro akan menambahkan siaran kualiti HD di saluran 335.

Pada tanggal 1 April 2020, CCTV-4 akan diubah nombor lagi menjadi saluran 375 untuk siaran format SD.

Saluran SD ini ditamatkan pada 15 Mac 2021 (Astro sahaja).

## Lihat juga
* Senarai saluran Astro
* Senarai saluran Astro NJOI

## Pautan luar
* Astro CCTV4 Ch 334 SD
MATV

**Mei Ah TV** (**MATV**) merupakan saluran hiburan yang popular di Hong Kong.

Saluran ini menawarkan pelbagai gosip dan berita terkini mengenai perkembangan hiburan China dan Hong Kong.Saluran ini juga mempunyai simpanan filem yang banyak di dalam perpustakaannya.Saluran ini ditawarkan oleh stesen berbayar kedua Malaysia, MiTV dalam saluran 26.

## Pautan Luar
* http://www.meiah.com/chi/index.asp
Horizon

**Horizon** () merupakan saluran e-berita yang popular di Hong Kong dan Asia dengan jangkauan liputan terkini dari Amerika Syarikat, Jepun, Korea, Hong Kong, Taiwan dan China.

Saluran ini menawarkan pelbagai gosip dan berita terkini mengenai perkembangan hiburan.Saluran ini ditawarkan oleh stesen berbayar kedua Malaysia, MiTV dalam saluran 25.

## Pautan Luar

* http://www.hkicstv.com/
Sasak

**Orang Sasak/Sasaq** (Tulisan Bali: ᬲᬸᬓᬸ​ᬲᬲᬓ, *Romanisasi*: *Wång Sâsak*; Jawi: سوكو ساساك) adalah sebuah kelompok etnik yang menduduki pulau Lombok di Indonesia dan berjumlah sebanyak 2.6 juta orang (85% penduduk Lombok). Mereka mempunyai hubung kait dengan orang Bali dari segi budaya dan bahasa.

## Bahasa
Bahasa Sasak merupakan anggota suku kumpulan bahasa Bali-Sasak-Sumbawa, dalam cabang bahasa Melayu-Polinesia Barat dalam keluarga bahasa Austronesia. 

## Sejarah
Tidak banyak yang diketahui tentang sejarah Sasak kecuali
Lombok adalah sebuah pulau yang dijajah secara langsung oleh perdana menteri kerajaan Majapahit, patih Gajah Mada. Orang Sasak memeluk agama Islam dari akhir abad ke-16 hingga awal abad ke-17 di bawah pengaruh Sunan Giri dan umat Islam Makassar. Namun ada di antara mereka yang telah mencampuraduk ajaran agama Islam dengan fahaman Hindu dan Buddha untuk mencipta sebuah agama baru yang dikenali sebagai Wetu Telu. Lombok dijajahi kerajaan Karangasem dari Bali pada awal kurun ke-18 dan dengan itu membawa ramai penduduk Bali ke Lombok. Bilangan mereka yang berketurunan Bali di Lombok sekarang adalah lebih kurang 300,000 orang, iaitu 10-15% jumlah penduduk Lombok. Masyarakat Bali juga telah memberi pengaruh yang kuat pada agama Wetu Telu.

## Agama
Majoriti orang Sasak adalah penganut agama Islam. 

mereka dikenali sebagai penganut *Wektu Lima*. Wektu Lima atau Waktu Lima merujuk kepada amalan orang Islam yang bersembahyang lima kali sehari. Istilah *Wektu Lima* ini digunakan untuk membezakan mereka dari orang Sasak yang mengamalkan agama Islam tempatan yang dikenali sebagai *Wetu Telu*, yang hanya bersembahyang tiga kali sehari.

Terdapat ramai penganut Wetu Telu di sekitar pulau Lombak tetapi bilangan mereka yang paling banyak adalah di kampung Bayan, tempat di mana agama itu dilahirkan. Golongan besar Wetu Telu juga boleh didapati di Mataram, Pujung, Sengkol, Rambitan, Sade, Tetebatu, Bumbung, Sembalun, Senaru, Loyok dan Pasugulan. Terdapat juga sebuah kumpulan kecil orang Sasak yang digelar *Bodha* (jumlah: 8000 orang) yang menduduki kampung Bentek dan di curam Gunung Rinjani. Agama mereka tidak mempunyai pengaruh Islam dan amalan utama mereka adalah memuja dewa-dewa animisme. Ajaran agama Siwa-Buddha (Hindu dan Buddha) juga dimasukkan di dalam upacara agama mereka.  

Agama Bodha mempercayai adanya lima tuhan yang besar, yang paling tinggi dikenali sebagai Batara Guru. Tuhan yang lain adalah Batara Sakti and Batara Jeneng bersama isteri mereka Idadari Sakti dan Idadari Jeneng. Namun kini, penganut agama Bodha sedang diajarkan mengenai agama Buddha yang ortodoks oleh sami-sami yang dihantar oleh persatuan besar Buddha terbesar negara Indonesia.

## Pautan luar

*  Sasak religion 
*  Sidetrip to Lombok by the New York Times
*  Wektu Telu
*  Adherents.com - Lombok 
*  Webshots - Sasak Buddha Lombok
CCTV

**CCTV** boleh merujuk kepada:

* Televisyen Pusat China, rangkaian televisyen kebangsaan Republik Rakyat China
* Televisyen litar tertutup, sistem televisyen yang digunakan untuk tujuan pemantauan
* CCTV (filem)
* CCTV Indonesia
Roda Impian

**Roda Impian** merupakan salah satu rancangan berbentuk kuiz yang diterbitkan oleh Filem Karya Nusa dan disiarkan di TV3 pada tahun 2009. Rancangan ini pernah disiarkan di Astro Ria pada tahun 1996-2006 dan diulang siar satu minggu kemudian di TV3. Rancangan ini diadaptasi daripada rancangan popular di seluruh dunia, Wheel Of Fortune.

Pengacara pada tahun 2009 ialah Kieran dibantu oleh Fouziah Gous. Pengacara sebelum ini adalah Hani Mohsin dan Halim Othman.

Permainan ini adalah satu permainan yang dapat menguji kemampuan para peserta yang terdiri daripada 3 orang peserta untuk menunjukkan kehebatan mereka dalam meneka ayat yang terpapar di papan serta memilih huruf-huruf yang dingini. Sebelum memilih huruf, mereka seharusnya memutarkan roda impian untuk mendapatkan markah.

Peserta yang mmpunyai markah tertinggi akan memenangi permainan ini seterusnya mara ke pusingan akhir. Para peserta berpeluang untuk memenangi pelbagai hadiah yang ditaja pelbagai syarikat. Hadiah misteri juga ditawarkan.

Roda Impian pernah disiarkan kembali di TV3 pada Februari 2009 dengan format dan hos baru. Perubahan yang ada di dalam rancangan ini ialah Pusingan Siapa Cepat.

## Kategori permainan di Roda Impian
* Atas Peta
* Menu
* Benda
* Benda Hidup
* Orang
* Nama
* Warna

## Adaptasi
Tanya Linda

**Tanya Linda** merupakan satu rancangan berbentuk temu bual yang terdapat dalam saluran Astro Ria, Malaysia. Rancangan ini dihoskan oleh Linda Onn, seorang DJ radio terkenal dari Era FM. Kini *Tanya Linda* telah disiarkan oleh Astro Ria untuk musim ketiga.

*Tanya Linda* mengutarakan pelbagai masalah dan topik yang menarik seperi masalah keluarga serta isu-isu terkini dalam masyarakat. Dalam rancangan ini, empat orang panel dari pelbagai bidang seperti artis, tokoh politik, orang ternama, serta pakar dalam sesuatu bidang akan dijemput untuk membincangkan dan mengupas serta mendebatkan mengenai topik-topik tersebut. Penonton-penonton di studio juga dapat menyumbang dengan memberi idea-idea bernas mereka.
Muzik@Ria

Muzik@Ria merupakan satu rancangan berbentuk hiburan yang pernah disiarkan saluran Astro Ria. Rancangan ini dihoskan oleh Yasmin Hani, seorang pengacara yang terkenal di Malaysia. Muzik@Ria telah bersiaran selama enam musim.

Rancangan ini berkeudara selama satu jam.Rancangan ini menawarkan pelbagai klip video pilihan yang mana penonton boleh mengundi lagu pilihan mereka untuk ditayangkan di rancangan ini. Penonton juga boleh mengirim e-mel kepada pengacara untuk dibacakan.

Terdapat juga klip video yang pertama kali ditayangkan secara ekslusif di Muzik@Ria yang mana klip vido ini tidak pernah ditayangkan di mana-mana stesen televisyen di Malaysia sebelum ini.

Selain itu terdapat juga info mengenai klip video serta artis.Terdapat juga selebriti-selebriti yang dijemput ke studio yang membincangkan mengenai perkembangan terbaru mereka mengenai muzik dan album baru.

Dalam rancangan ini juga diselitkan 10 lagu yang mendapat pilihan pendengar radio tertinggi menerusi Carta Era, sebuah carta lagu yang popular dari radio Era FM.